‫- סרט תיעודי מקורי של NETFLIX -‬
‫העיר הזאת באוקראינה הייתה פעם ביתם‬ ‫של כמעט 50,000 איש.‬
‫היה בה כל מה שקהילה צריכה‬
‫בשביל חיים נוחים.‬
‫אבל ב-26 באפריל 1986‬
‫היא ‬‫נ‬‫הפכה בן רגע לא ראויה למגורים.‬
‫תחנת הכוח הגרעינית‬ ‫הסמוכה של צ'רנוביל‬‫ ‬‫התפוצצה.‬
‫ובתוך פחות מ-48 שעות,‬
‫העיר פונתה.‬
‫אף אחד לא גר כאן מאז.‬
‫הפיצוץ היה תוצאה של תכנון רע וטעות אנוש.‬
‫טעויות.‬
‫הוא גרם לאסון סביבתי שהשפיע על כל אירופה.‬
‫אנשים רבים החשיבו אותו כאסון ‬‫הכבד ‬‫ביותר‬
‫בתולדות האנושות.‬
‫אבל אסון צ'רנוביל היה אירוע בודד.‬
‫הטרגדיה האמיתית של זמננו‬ ‫עדיין מתרחשת ברחבי העולם,‬
‫בקושי מורגשת מיום ליום.‬
‫אני מדבר על אובדן המקומות הפראיים‬ ‫של הכוכב שלנו,‬
‫המגוון הביולוגי שלו.‬
‫עולם החי הוא פלא ייחודי ומרהיב.‬
‫מיליארדי פרטים‬ ‫של מיליוני מינים של צמחים ובעלי חיים,‬
‫בעלי מגוון ועושר מסנוורים,‬
‫שעובדים יחד כדי ליהנות מהאנרגיה של השמש‬
‫והמינרלים של כדור הארץ,‬
‫מנהלים חיים שמשתלבים באופן כזה‬
‫שהם מקיימים זה את זה.‬
‫אנחנו מסתמכים לחלוטין על המערכת‬ ‫המשוכללת הזו, המקיימת את החיים בכדור הארץ,‬
‫והיא מסתמכת על המגוון הביולוגי שלה‬ ‫כדי לעבוד בצורה חלקה.‬
‫אך הדרך שבה אנו, בני האדם,‬ ‫חיים על כדור הארץ עכשיו‬
‫גורמת למגוון הביולוגי להידרדר.‬
‫גם זה קורה כתוצאה מתכנון רע וטעות אנוש,‬
‫וגם זה יוביל למה שאנחנו רואים כאן.‬
‫מקום שלא נוכל לחיות‬‫ בו.‬
‫עולם הטבע דועך.‬
‫הראיות קיימות בכל מקום.‬
‫זה קרה בימי חיי.‬
‫ראיתי את זה במו עיניי.‬
‫הסרט הזה הוא העדות שלי‬
‫והחזון שלי לעתיד.‬
‫הסיפור על איך טעינו‬ ‫את טעותנו הגדולה ביותר,‬
‫ואיך, אם נפעל עכשיו,‬
‫נוכל עדיין לתקן אותה.‬
‫אני דייוויד אטנבורו,‬
‫ואני בן 93.‬
‫היו לי חיים יוצאי דופן.‬
‫רק עכשיו אני מעריך עד כמה יוצאי דופן.‬
‫התמזל מזלי וביליתי את חיי‬
‫בחקר המקומות הפראיים של הכוכב שלנו.‬
‫נסעתי לכל מקום בעולם.‬
‫חוויתי את עולם החי ממקור ראשון‬
‫על כל המגוון והפלא שבו.‬
‫למען האמת, לא יכולתי לדמיין שאחיה את חיי‬
‫בדרך אחרת.‬
‫תמיד הייתה לי תשוקה לחקור,‬
‫לצאת להרפתקאות,‬
‫ללמוד על הפרא שמעבר,‬
‫ואני עדיין לומד,‬
‫באותה מידה כמו בילדותי.‬
‫- 1937 ‬ ‫אוכלוסיית העולם: 2.3 מיליארד -‬
‫- פחמן באטמוספירה: 280 חלקים למיליון‬ ‫טבע פראי שנותר: 66 אחוז -‬
‫זה היה עולם שונה מאוד אז.‬
‫הייתה לנו הבנה מועטה מאוד‬
‫לגבי אופן פעולתו של עולם החי.‬
‫זה נקרא "ההיסטוריה של הטבע"‬
‫כי זה ‬‫היה ‬‫בעצם כל העניין.‬
‫היסטוריה.‬
‫זה היה מקום נהדר לבוא אליו כילד, כי...‬
‫זה מכרה של סלעי ברזל,‬
‫אבל הוא ננטש.‬
‫הכול היה פתוח לגמרי.‬
‫המחצבה בדיוק הפסיקה לפעול.‬
‫כשהייתי ילד,‬
‫ביליתי את כל זמני הפנוי‬
‫בחיפוש בין אבנים במקומות כאלה...‬
‫אחר מטמון חבוי.‬
‫מאובנים.‬
‫זה יצור שנקרא אמוניט,‬
‫וכשהוא חי, הוא גר כאן בתא‬
‫ושלח את זרועותיו כדי לתפוס את טרפו,‬
‫והוא חי לפני כ-180 מיליון שנה.‬
‫שמו המדעי של הפרט הזה הוא טילטוניזרס,‬
‫כי הוא התגלה לראשונה‬ ‫ליד המחצבה כאן בטילטון,‬
‫במרכז אנגליה.‬
‫עם הזמן, התחלתי ללמוד משהו‬ ‫על ההיסטוריה האבולוציונית של כדור הארץ.‬
‫באופן כללי, זה סיפור של שינוי איטי וקבוע.‬
‫במשך מיליארדי שנים‬
‫הטבע יצר צורות מופלאות,‬
‫כל אחת מורכבת ומשוכללת יותר מקודמתה.‬
‫זו מלאכה מסובכת להחריד.‬
‫ואז, כל מאה מיליון שנה בערך,‬
‫אחרי כל התהליכים המפרכים האלה,‬
‫קורה משהו קטסטרופלי.‬
‫הכחדה המונית.‬
‫מספר רב של מינים נעלם‬
‫ומוחלף לפתע בכמה בודדים.‬
‫כל האבולוציה ההיא, לחינם.‬
‫אפשר לראות את זה.‬
‫קו בשכבות הסלע,‬
‫גבול שמסמן שינוי עולמי עמוק ומהיר.‬
‫מתחת לקו‬
‫יש המון צורות חיים.‬
‫מעליו, מעט מאוד.‬
‫הכחדה המונית התרחשה חמש פעמים‬ ‫בהיסטוריה בת ארבעה מיליארד השנים של החיים.‬
‫בפעם האחרונה שזה קרה, אירע האירוע‬
‫שהביא את סוף עידן הדינוזאורים.‬
‫פגיעה של מטאוריט גרמה לשינוי קטסטרופלי‬
‫בתנאים על פני כדור הארץ.‬
‫75 אחוז‬‫ מכל המינים הוכחדו.‬
‫לחיים לא הייתה ברירה אלא לבנות מחדש.‬
‫במשך 65 מיליון שנים,‬
‫הם עבדו על שחזור עולם החי...‬
‫עד שהגענו לעולם שאנחנו מכירים.‬
‫העידן שלנו.‬
‫מדענים מכנים את התקופה הנוכחית "הולוקן".‬
‫ההולוקן היא אחת התקופות היציבות ביותר‬
‫בהיסטוריה הארוכה של הכוכב שלנו.‬
‫במשך 10,000 שנה‬
‫הטמפרטורה הממוצעת לא עלתה ולא ירדה‬
‫ביותר ממעלת צלזיוס אחת.‬
‫ועולם החי העשיר והמשגשג סביבנו‬
‫היה חשוב מאוד ליציבות הזאת.‬
‫פיטופלנקטון על פני האוקיינוס‬
‫ויערות עצומים המשתרעים בצפון‬
‫עזרו לאזן את האטמוספירה‬
‫על ידי צריכת פחמן.‬
‫עדרים ענקיים במישורים‬
‫שמרו על הערבות עשירות ופוריות‬
‫על ידי דישון הקרקע.‬
‫מנגרובים ושוניות אלמוגים,‬
‫לאורך אלפי קילומטרים של חוף,‬
‫נתנו מחסה לצאצאים של מיני דגים,‬
‫ואלה, לאחר שהתבגרו,‬
‫שוחים לים הפתוח.‬
‫חגורת ג'ונגלים עבה סביב קו המשווה‬
‫ערמה צמח על צמח‬
‫כדי לתפוס כמה שיותר מהאנרגיה של השמש,‬
‫והוסיפה לחות וחמצן‬
‫לזרמי האוויר העולמיים.‬
‫והיקף הקרח בקטבים היה קריטי,‬
‫משום שהוא משקף את אור השמש‬ ‫חזרה מפני השטח הלבנים שלו‬
‫ומקרר את כל כדור הארץ.‬
‫המגוון הביולוגי של ההולוקן‬
‫עזר להביא ליציבות.‬
‫ועולם החי כולו‬
‫נכנס לקצב עדין ואמין:‬
‫עונות השנה.‬
‫במישורים הטרופיים‬
‫העונות היבשות והגשומות‬ ‫התחלפו בכל שנה כמו שעון.‬
‫באסיה‬‫,‬‫ ‬‫ה‬‫רוחות יצרו מונסונים בזמן הנכון.‬
‫באזורי הצפון‬‫,‬
‫הטמפרטורות עלו במרץ‬
‫ועוררו את האביב,‬
‫ונשארו גבוהות‬
‫עד שהן צנחו באוקטובר‬
‫והביאו את הסתיו.‬
‫תקופת ההולוקן הייתה גן העדן שלנו.‬
‫קצב העונות שלה היה כל כך אמין,‬
‫עד שהוא נתן למין שלנו הזדמנות ייחודית.‬
‫המצאנו את החקלאות.‬
‫למדנו איך לנצל את עונות השנה‬
‫כדי לייצר יבולי מזון.‬
‫ההיסטוריה של כל התרבות האנושית‬ ‫באה בעקבות‬‫ כך.‬
‫כל דור היה מסוגל להתפתח ולהתקדם‬
‫רק כי ניתן היה לסמוך על עולם החי‬
‫שיספק את התנאים הדרושים לנו.‬
‫קצב ההתקדמות היה שונה‬ ‫מכל מה שנמצא בתיעוד המאובנים.‬
‫האינטליגנציה שלנו‬ ‫שינתה את האופן שבו התפתחנו.‬
‫בעבר,‬
‫בעלי חיים היו צריכים‬ ‫לפתח יכולת פיזית כלשהי‬
‫כדי לשנות את חייהם.‬
‫אבל בשבילנו, רעיון יכול לעשות את זה,‬
‫ואת הרעיון אפשר להעביר מדור לדור.‬
‫שינינו לגמרי את מה שמין כלשהו יכול להשיג.‬
‫כמה אלפי שנים אחרי שזה התחיל,‬
‫גדלתי בדיוק ברגע הנכון.‬
‫- ספטמבר 1954 -‬
‫תחילת הקריירה שלי בשנות ה-20 לחיי‬
‫התרחשה במקביל להופעתן‬
‫של טיסות בינלאומיות.‬
‫אז הייתה לי הזכות להיות בין הראשונים‬
‫שחוו באופן מלא את שפע החיים‬
‫שנגרם כתוצאה‬
‫מהאקלים הנעים של ההולוקן.‬
‫- 1954‬ ‫אוכלוסיית העולם: 2.7 מיליארד -‬
‫- פחמן באטמוספירה: 310 חלקים למיליון -‬
‫טבע פראי שנותר: 64 אחוזים -‬
‫בכל מקום שהייתי,‬
‫היה טבע פראי.‬
‫חופי ים נוצצים.‬
‫יערות עצומים.‬
‫ערבות עצומות.‬
‫יכולת לטוס שעות מעל טבע פראי בתולי.‬
‫והנה מבקשים ממני למעשה‬ ‫לחקור את המקומות האלה, ‬
‫ולתעד את נפלאות עולם הטבע עבור אנשים בבית.‬
‫ובהתחלה, זה היה די קל.‬
‫אנשים מעולם לא ראו פנגולינים בטלוויזיה.‬
‫הם מעולם לא ראו עצלנים.‬
‫מעולם לא ראו את המרכז של גינאה החדשה.‬
‫זו הייתה התקופה הטובה בחיי.‬
‫התקופה הכי טובה בחיינו.‬
‫מלחמת העולם השנייה הסתיימה,‬
‫הטכנולוגיה הקלה את חיינו.‬
‫קצב השינוי נעשה מהיר יותר ויותר.‬
‫הרגשנו ששום דבר לא יגביל את ההתקדמות שלנו.‬
‫העתיד עמד להיות מרגש.‬
‫הוא היה אמור להביא את כל מה שחלמנו עליו.‬
‫זה היה לפני שמישהו מאיתנו היה מודע לכך‬
‫לקיומן של בעיות.‬
‫- 1960‬ ‫אוכלוסיית העולם: 3 מיליארד -‬
‫- פחמן באטמוספירה: 315 חלקים למיליון -‬
‫- טבע פראי שנותר: 62 אחוזים -‬
‫- ספטמבר, 1960 -‬
‫הביקור הראשון שלי במזרח אפריקה היה ב-1960.‬
‫בזמנו, זה היה בלתי נתפס‬
‫שאנחנו, מין בודד,‬
‫אולי יום אחד נחזיק בכוח‬
‫לאיים על קיומו של הטבע הפראי.‬
‫פירוש המילה המאסאית "סרנגטי"‬ ‫הוא "מישורים אינסופיים".‬
‫עבור אלה שגרים כאן, זה תיאור הולם.‬
‫אתה יכול להיות במקום מסוים בסרנגטי,‬
‫ואין בו חיות כלל.‬
‫ואז, למחרת בבוקר,‬
‫מיליון גנואים.‬
‫רבע מיליון זברות.‬
‫חצי מיליון צבאים.‬
‫כמה ימים לאחר מכן‬
‫הם נעלמים‬
‫מעבר לאופק.‬
‫אפשר לסלוח לך על המחשבה‬
‫שהמישורים האלה הם אינסופיים‬
‫כשהם יכולים להעלים עדר כזה.‬
‫נדרש מדען בעל חזון, ברנהרד גז'ימק,‬
‫כדי להסביר שזה לא נכון.‬
‫הוא ובנו השתמשו במטוס כדי לעקוב אחר העדרים‬
‫מעבר לאופק.‬
‫הם מיפו אותם כשהם חצו נהרות,‬
‫יערות וגבולות בינלאומיים.‬
‫הם גילו שעדרי הסרנגטי‬
‫זקוקים לאזור עצום של ערבה בריאה כדי לתפקד,‬
‫שבלי מרחב עצום כל כך,‬
‫העדרים יצטמצמו‬
‫וכל המערכת האקולוגית תתרסק.‬
‫עבורי, הנקודה הייתה פשוטה.‬
‫הפרא רחוק מלהיות בלתי מוגבל.‬
‫הוא סופי.‬
‫הוא זקוק להגנה.‬
‫וכעבור כמה שנים,‬
‫הרעיון הזה נעשה ברור לכולם.‬
‫המנועים מוכנים.‬
‫ארבע, שלוש, שתיים‬
‫אחת,‬
‫אפס.‬
‫הייתי באולפן טלוויזיה‬
‫כשחללית האפולו שוגרה.‬
‫- דצמבר, 1968 -‬
‫זו הייתה הפעם הראשונה שאדם כלשהו‬
‫התרחק מספיק מכדור הארץ‬
‫כדי לראות את כל כוכב הלכת.‬
‫וזה מה שהם ראו.‬
‫מה שכולנו ראינו.‬
‫כוכב הלכת שלנו.‬
‫פגיע ומבודד.‬
‫אחד הדברים המדהימים לגבי זה‬
‫היה שהעולם יכול היה לצפות בזה בזמן אמת.‬
‫זה היה יוצא דופן שאפשר היה לראות‬
‫את מה שאדם בחלל יכול לראות‬
‫כפי שהוא ראה אותו באותו הזמן.‬
‫ואני זוכר היטב את הצילום הראשון הזה.‬
‫ראית גולה כחולה,‬
‫כדור כחול בחושך,‬
‫והבנת שזה כדור הארץ,‬
‫ובצילום הזה הייתה האנושות כולה‬
‫בלי שום דבר מלבד האדם שהיה בחללית‬
‫וצילם את התמונה הזו.‬
‫וזה שינה לחלוטין‬ ‫את הלך הרוח של האוכלוסייה,‬
‫אוכלוסיית בני האדם בעולם.‬
‫הבית שלנו לא היה בלתי מוגבל.‬
‫היה גבול לקיום שלנו.‬
‫היה מדובר בגילוי מחדש של אמת בסיסית.‬
‫בסופו של דבר, אנחנו מוגבלים ותלויים‬
‫בעולם הטבע הסופי שסביבנו.‬
‫האמת הזאת הגדירה את החיים שניהלנו‬ ‫בהיסטוריה הקדומה שלנו,‬
‫לפני החקלאות והציוויליזציה.‬
‫בעוד כמה מאיתנו הלכו על הירח,‬
‫אחרים עדיין ניהלו חיים כאלה‬
‫במקומות הנידחים ביותר בעולם.‬
‫- מאי, 1971 -‬
‫ב-1971‬
‫יצאתי למצוא שבט מבודד מהעולם בגינאה החדשה.‬
‫האנשים האלה היו ציידים-לקטים,‬
‫כמו כל המין האנושי לפני החקלאות.‬
‫הם חיו בקבוצות קטנות ולא צרכו יותר מדי.‬
‫הם אכלו בשר לעיתים נדירות.‬
‫המשאבים בהם השתמשו התחדשו באופן טבעי.‬
‫בעבודה עם הטכנולוגיה המסורתית שלהם,‬
‫הם חיו באופן בר קיימא,‬
‫אורח חיים שיכול להמשיך לנצח, הלכה למעשה.‬
‫זה היה מנוגד לחלוטין לעולם שהכרתי.‬
‫עולם שדרש יותר מדי יום.‬
‫- 1978‬ ‫אוכלוסיית העולם: 4.3 מיליארד -‬
‫- פחמן באטמוספירה: 335 חלקים למיליון -‬
‫- טבע פראי שנותר: 55 אחוזים -‬
‫ביליתי את המחצית השנייה של שנות ה-70‬ ‫במסעות ברחבי העולם,‬
‫בצילום סדרה עליה חלמתי שנים רבות‬ ‫בשם "החיים עלי אדמות",‬
‫סיפור האבולוציה של החיים והמגוון שלהם.‬
‫היא צולמה ב-39 מדינות.‬
‫צילמנו 650 מינים,‬
‫ונסענו כ-2.4 מיליון קילומטרים.‬
‫זו המחויבות שאתה צריך‬
‫אם אתה רוצה בכלל להתחיל‬ ‫לצייר דיוקן של עולם החי.‬
‫אבל שמנו לב‬
‫שנעשה קשה יותר למצוא חלק מהחיות האלה.‬
‫- ינואר, 1978 -‬
‫כשהצטלמתי עם גורילות ההרים,‬
‫נותרו רק 300 בג'ונגל מרוחק במרכז אפריקה.‬
‫היה ביקוש שיא לגורי גורילה,‬
‫וציידים היו הורגים תריסר מבוגרים‬ ‫כדי להשיג אחד.‬
‫התקרבתי כפי שהתקרבתי‬ ‫רק כי הגורילות היו רגילות לאנשים.‬
‫הדרך היחידה להשאיר אותן בחיים‬
‫הייתה שהפקחים יהיו איתם כל יום.‬
‫תהליך ההכחדה שראיתי כילד,‬
‫באבנים,‬
‫עכשיו הבנתי שזה קורה ממש פה סביבי,‬
‫לחיות שאותן הכרתי:‬
‫קרובי המשפחה שלנו.‬
‫ואנחנו האחראים לכך.‬
‫הדבר חשף מציאות עגומה.‬
‫ברגע שמין כלשהו הפך למטרה שלנו,‬
‫לא היה מקום בעולם בו הוא יכול להסתתר כעת.‬
‫לווייתנים נטבחו על ידי‬ ‫ציי ספינות לווייתנים תעשייתיות בשנות ה-70.‬
‫הלווייתנים הגדולים ביותר, הכחולים,‬
‫מנו אז אלפים בודדים בלבד.‬
‫היה כמעט בלתי אפשרי למצוא אותם.‬
‫מצאנו לווייתנים גדולי-סנפיר ליד הוואי‬
‫רק על ידי האזנה לקריאות שלהם.‬
‫לפני רגע הקלטנו את זה‬
‫עם מיקרופון תת-ימי,‬ ‫כאן, באוקיינוס השקט ליד הוואי.‬
‫רק תקשיבו לזה.‬
‫הקלטות כאלה חשפו‬
‫שהשירים של גדולי-הסנפיר ארוכים ומורכבים.‬
‫גדולי-סנפיר שחיים באותו אזור‬ ‫לומדים את השירים שלהם זה מזה,‬
‫ולשירים יש נושאים וגרסאות שונות‬
‫שמתפתחות עם הזמן.‬
‫הקינות שלהם היו המפתח‬
‫לשינוי הדעה הציבורית עליהם.‬
‫שלום, ווסטוק. אנחנו קנדים.‬
‫בבקשה תפסיקו להרוג את הלווייתנים.‬
‫בעלי חיים שנדמו‬
‫כלא יותר מאשר מקור לשמן ובשר‬
‫הפכו לבעלי אישיות.‬
‫אנחנו גברים ונשים,‬ ‫ואנחנו מדברים בשם ילדים,‬
‫וכולנו אומרים,‬ ‫"בבקשה תפסיקו להרוג את הלווייתנים".‬
‫רדפנו בעלי חיים עד הכחדה‬ ‫פעמים רבות בהיסטוריה שלנו.‬
‫אבל עכשיו כשזה היה גלוי,‬
‫זה כבר לא היה מקובל.‬
‫הריגת לווייתנים הפכה ממקצוע לפשע.‬
‫מצפון משותף רב-עוצמה הופיע פתאום.‬
‫אף אחד לא רצה שחיות ייכחדו.‬
‫אנשים התחילו לגלות אכפתיות כלפי עולם הטבע‬
‫כשהם הפכו להיות מודעים לעולם הטבע.‬
‫ועכשיו היו לנו האמצעים‬ ‫לעורר מודעות בקרב אנשים ברחבי העולם.‬
‫כש"החיים עלי אדמות" שודרה ב-1979,‬
‫נכנסתי לשנות ה-50 לחיי.‬
‫היה מספר כפול של אנשים בעולם‬
‫מכפי שהיו כשנולדתי.‬
‫אתם ואני שייכים‬ ‫למין החיות הנפוץ והדומיננטי ביותר בעולם.‬
‫אנחנו ללא ספק החיה הגדולה ביותר במספרה.‬
‫יש היום בערך 4,000 מיליון מאיתנו,‬
‫והגענו לכך במהירות מטאורית.‬
‫הכול קרה בערך ב-2,000 השנים האחרונות.‬
‫נראה שהשתחררנו מהמגבלות‬
‫ששלטו בחייהן ובמספרן של חיות אחרות.‬
‫השתחררנו.‬
‫חיינו בנפרד משאר החיים על כדור הארץ,‬
‫חיינו חיים מסוג אחר.‬
‫הטורפים שלנו חוסלו.‬
‫רוב המחלות שלנו היו בשליטה.‬
‫גילינו איך לייצר אוכל לפי הזמנה.‬
‫לא נותר דבר שיגביל אותנו.‬
‫שום דבר שיעצור אותנו.‬
‫אלא אם כן נעצור את עצמנו.‬
‫היינו ממשיכים לצרוך את משאבי כדור הארץ‬
‫עד שהיינו ממצים אותו עד תום.‬
‫הצלת מינים בודדים או אפילו קבוצות של מינים‬ ‫לא תספיק.‬
‫בתי גידול שלמים יתחילו להיעלם בקרוב.‬
‫ראיתי לראשונה חורבן של בית גידול שלם‬ ‫בדרום מזרח אסיה.‬
‫בשנות ה-50‬
‫שלושה רבעים מבורנאו היו מכוסים ביער גשם.‬
‫שמענו קול נפץ בענפים לפנינו,‬
‫ושם, במרחק כמה מטרים,‬
‫ראינו צורה אדומה ופרוותית‬ ‫שמתנדנדת בין העצים:‬
‫אורנגאוטן.‬
‫עד סוף המאה‬
‫יער הגשם של בורנאו הצטמצם בחצי.‬
‫יערות הגשם הם בתי גידול יקרי ערך.‬
‫יותר ממחצית המינים על היבשה חיים כאן.‬
‫אלה מקומות‬ ‫שבהם כישרון העיצוב של האבולוציה בולט.‬
‫רבים ממיליוני המינים ביער‬ ‫קיימים במספרים קטנים.‬
‫לכל אחד יש תפקיד קריטי.‬
‫אימהות האורנגאוטן צריכות‬ ‫לבלות עשר שנים עם צאצאיהן,‬
‫וללמד אותם אילו פירות ראויים לאכילה.‬
‫ללא הכשרה זו,‬
‫הם לא היו משלימים את תפקידם בהפצת זרעים.‬
‫הדורות הבאים של מיני עצים רבים יהיו בסכנה,‬
‫ומגוון העצים הוא המפתח ליער גשם.‬
‫בתוך חלקה קטנה של יערות גשם טרופיים‬
‫יכולים להיות 700 מינים שונים של עצים,‬
‫כמספר המינים בצפון אמריקה כולה.‬
‫ובכל זאת,‬ ‫הפכנו את המגוון המסחרר הזה לדבר הזה:‬
‫משק חקלאי יחיד של דקלי שמן.‬
‫בית גידול שמת, בהשוואה.‬
‫ואתה רואה את הווילון הירוק הזה‬ ‫עם ציפורים מזדמנות,‬
‫ואתה חושב שאולי זה בסדר.‬
‫אבל אם תיכנס למסוק,‬
‫אתה תראה שזו רצועה שרוחבה כ-800 מטרים‬
‫ומעבר לרצועה,‬
‫אין שום דבר‬ ‫מלבד שורות מסודרות של דקלי שמן.‬
‫קיים תמריץ כפול‬
‫לכריתת יערות.‬
‫אנשים מרוויחים מהעץ,‬
‫ואז מרוויחים שוב‬
‫מעיבוד האדמה שנותרה מאחור.‬
‫ולכן כרתנו שלושה טריליון עצים ברחבי העולם.‬
‫חצי מיערות הגשם בעולם כבר בוראו.‬
‫מה שאנחנו רואים שקורה היום‬ ‫הוא רק הפרק האחרון‬
‫בתהליך גלובלי שנמשך אלפי שנים.‬
‫כריתת היערות בבורנאו‬ ‫צמצמה את אוכלוסיית האורנגאוטן בשני שלישים‬
‫מאז שראיתי אחד לראשונה‬ ‫לפני קצת יותר מ-60 שנה.‬
‫אנחנו לא יכולים לכרות את יערות הגשם לנצח,‬
‫וכל דבר שאנחנו לא יכולים לעשות לנצח‬ ‫הוא, בהגדרה, לא בר-קיימא.‬
‫אם אנו עושים דברים שאינם בני-קיימא,‬
‫הנזק מצטבר,‬
‫עד למצב שבו המערכת כולה קורסת,‬ ‫בסופו של דבר.‬
‫שום מערכת אקולוגית, לא משנה כמה גדולה,‬ ‫אינה בטוחה.‬
‫אפילו מערכת עצומה כמו האוקיינוס.‬
‫בית הגידול הזה‬ ‫היה הנושא של הסדרה "הכוכב הכחול",‬
‫שצילמנו בסוף שנות ה-90.‬
‫- 1997‬ ‫אוכלוסיית העולם: 5.9 מיליארד -‬
‫- פחמן באטמוספירה: 360 חלקים למיליון -‬
‫- טבע פראי שנותר: 46 אחוז -‬
‫זה היה מראה מדהים של עולם לא מוכר לחלוטין,‬
‫עולם שהיה קיים מתחילת הזמן.‬
‫כל מיני דברים שלא היה לך מושג על קיומם,‬
‫והכול בשלל צבעים,‬
‫כולם יפים להפליא.‬
‫וכולם לא מוטרדים כלל מנוכחותך.‬
‫ברוב שטחו‬
‫האוקיינוס ריק.‬
‫אבל במקומות מסוימים יש נקודות מפגש,‬
‫שבהן הזרמים מביאים חומרים מזינים‬ ‫אל פני השטח‬
‫וגורמים להתפוצצות של חיים.‬
‫במקומות כאלה‬
‫נאספות להקות דגים ענקיות.‬
‫הבעיה היא שציי הדיג שלנו טובים‬ ‫במציאת נקודות המפגש האלה‬
‫בדיוק כמו הדגים.‬
‫כשהם מוצאים אותן,‬
‫הם יכולים לדוג את הלהקות המרוכזות בקלות.‬
‫רק בשנות ה-50‬
‫ציים גדולים הפליגו לראשונה למים בינלאומיים‬
‫לקצור את פירות האוקיינוס הפתוח‬ ‫ברחבי העולם.‬
‫אך הם דגו 90 אחוז מהדגים הגדולים בים.‬
‫בהתחלה, הם תפסו הרבה דגים ברשתות שלהם.‬
‫אבל בתוך שנים ספורות‬
‫החלו הרשתות ברחבי העולם להתרוקן.‬
‫הדיג הפך מהר מאוד לגרוע כל כך,‬
‫עד שמדינות החלו לסבסד את ציי הדיג‬ ‫כדי לשמר את התעשייה.‬
‫ללא דגים גדולים וטורפים ימיים אחרים,‬
‫מחזור המזון באוקיינוס מגמגם.‬
‫הטורפים עוזרים להשאיר חומרים מזינים‬ ‫במים שטופי השמש של האוקיינוס,‬
‫וממחזרים אותם‬ ‫כך שהפלנקטון יוכלו להשתמש בהם שוב ושוב.‬
‫ללא טורפים,‬
‫חומרים מזינים הולכים לאיבוד במעמקים‬ ‫במשך מאות שנים,‬
‫ונקודות המפגש מתחילות להיעלם.‬
‫האוקיינוס מתחיל למות.‬
‫גם החיים במים הרדודים של האוקיינוס‬ ‫החלו להשתבש.‬
‫ב-1998, צוות הצילום של "הכוכב הכחול"‬
‫נתקל באירוע שלא היה מוכר בזמנו.‬
‫שוניות האלמוגים הלבינו.‬
‫הצבע הלבן נגרם על ידי אלמוגים הפולטים אצות‬
‫שחיות בסימביוזה בגופם.‬
‫כשרואים את זה לראשונה,‬
‫אולי חושבים שזה יפה,‬
‫ופתאום מבינים שזה טרגי‬
‫כי אתם מביטים על שלדים,‬
‫שלדים של יצורים מתים.‬
‫האלמוגים הלבנים נחנקים, בסופו של דבר,‬ ‫על ידי אצות,‬
‫והשונית הופכת מארץ פלאות...‬
‫לשממה.‬
‫בהתחלה, הסיבה להלבנה הייתה תעלומה.‬
‫אבל מדענים התחילו לגלות‬
‫שבמקרים רבים בהם התרחשה הלבנה,‬
‫האוקיינוס התחמם.‬
‫במשך זמן מה,‬
‫מדעני אקלים הזהירו שהכוכב יתחמם‬
‫כששרפנו דלק מאובנים‬
‫ושחררנו פחמן דו-חמצני‬
‫וגזי חממה אחרים לאטמוספירה.‬
‫שינוי ניכר בפחמן באטמוספירה‬
‫מעולם לא עלה בקנה אחד עם כדור ארץ יציב.‬
‫זה אפיין את כל חמש ההכחדות ההמוניות.‬
‫באירועים קודמים‬
‫לקח לפעילות הגעשית עד מיליון שנה‬
‫להוציא מספיק פחמן מתוך כדור הארץ‬
‫כדי לגרום אסון.‬
‫על ידי שריפת אורגניזמים‬ ‫שחיו במשך מיליוני שנים‬
‫בבת אחת כפחם ונפט,‬
‫הצלחנו לעשות זאת בפחות מ-200 שנים.‬
‫טמפרטורת האוויר העולמית הייתה יציבה יחסית‬ ‫עד שנות ה-90,‬
‫אבל עכשיו נראה‬
‫שזה היה רק בגלל‬ ‫שהאוקיינוס ספג הרבה מהחום העודף,‬
‫והסתיר את ההשפעה שלנו.‬
‫זה היה הסימן הראשון עבורי‬
‫שכדור הארץ התחיל לאבד את האיזון שלו.‬
‫בית הגידול הנידח מכולם‬
‫קיים בקוטב הצפוני והדרומי של כדור הארץ.‬
‫- "החיים במקפיא", 1993 -‬
‫ביקרתי באזורי הקוטב במשך עשורים רבים.‬
‫- "עולם קפוא", 2011 -‬
‫הם תמיד היו מקום מעבר לדמיון,‬
‫עם נוף שונה מכל דבר אחר בכדור הארץ,‬
‫ומינים ייחודיים‬ ‫המותאמים לחיים בתנאים קיצוניים.‬
‫אבל העולם המרוחק הזה משתנה.‬
‫בתקופתי, חוויתי את התחממות הקיץ הארקטי.‬
‫הגענו למקומות בהם ציפינו‬ ‫למצוא מרחבי ים מכוסים בשכבת קרח,‬
‫ולא מצאנו.‬
‫הצלחנו לשוט בסירה לאיים‬
‫שבעבר אי אפשר היה להגיע אליהם ‬
‫כי הם היו נעולים לצמיתות בקרח.‬
‫כש"עולם קפוא" שודרה ב-2011,‬
‫הסיבות לשינויים האלה היו מבוססות היטב.‬
‫האוקיינוס כבר לא היה מסוגל‬ ‫לספוג את כל החום העודף‬
‫שנגרם ממעשינו.‬
‫כתוצאה מכך,‬
‫הטמפרטורה הגלובלית הממוצעת היום‬ ‫חמה יותר במעלת צלזיוס אחת‬
‫מכפי שהייתה בשנת לידתי.‬
‫מהירות השינוי הגבוהה ביותר‬ ‫ב-10,000 השנים האחרונות.‬
‫קרח הים באוקיינוס הארקטי בקיץ‬ ‫הצטמצם ב-40 אחוז תוך 40 שנה.‬
‫הכוכב שלנו מאבד את הקרח שלו.‬
‫המערכות האקולוגיות‬ ‫הבתוליות והמרוחקות ביותר האלה בדרכן לאסון.‬
‫טביעת האצבע שלנו גלובלית באמת עכשיו.‬
‫ההשפעה שלנו עכשיו עמוקה באמת.‬
‫המתקפה העיוורת שלנו על הכוכב‬
‫החלה לבסוף לשנות את היסודות של עולם החי.‬
‫עקב דיג מופרז, מספרם של 30 אחוז‬ ‫ממיני הדגים הגיע לרמה קריטית.‬
‫אנחנו כורתים יותר מ-15 מיליארד עצים‬ ‫בכל שנה.‬
‫על ידי הקמת סכרים, זיהום ומיצוי יתר‬ ‫של נהרות ואגמים,‬
‫צמצמנו את אוכלוסיית בעלי החיים במים מתוקים‬
‫ביותר מ-80 אחוזים.‬
‫אנחנו מחליפים את הפראי במבוית.‬
‫חצי מהאדמה הפורייה בכדור הארץ‬
‫היא כיום אדמה חקלאית.‬
‫שבעים אחוז מהציפורים בכוכב הזה‬ ‫הן ציפורים מבויתות.‬
‫הרוב המכריע... תרנגולות.‬
‫אנחנו מהווים יותר משליש‬ ‫ממשקל היונקים בכדור הארץ.‬
‫עוד 60 אחוז הם בעלי חיים‬ ‫שאנחנו מגדלים למאכל.‬
‫השאר, מעכברים ועד לווייתנים,‬ ‫מהווים רק ארבעה אחוזים.‬
‫זהו עכשיו כוכב הלכת שלנו,‬
‫המנוהל על ידי המין האנושי‬ ‫בעבור המין האנושי.‬
‫נותר רק מעט לשאר עולם החי.‬
‫מאז שהתחלתי לצלם בשנות ה-50,‬
‫בממוצע,‬ ‫אוכלוסיית חיות הבר פחתה ביותר מחצי.‬
‫אני מסתכל על התמונות האלה עכשיו,‬
‫ואני מבין שלמרות שכאדם צעיר‬
‫הרגשתי שאני שם בחוץ,‬
‫חווה את עולם הטבע שיד אדם לא נגעה בו,‬
‫זו הייתה אשליה.‬
‫היערות, המישורים והימים האלה‬ ‫כבר החלו להתרוקן.‬
‫אז העולם אינו פראי כמו שהיה.‬
‫ובכן, הרסנו אותו,‬
‫לא רק קלקלנו אותו. כלומר, לגמרי...‬
‫הרסנו את העולם הזה.‬
‫העולם הלא אנושי הזה איננו.‬
‫ו...‬
‫בני האדם כבשו את העולם.‬
‫זו העדות שלי.‬
‫סיפור של התדרדרות גלובלית‬ ‫במהלך תקופת חיים אחת.‬
‫אבל זה לא נגמר שם.‬
‫אם נמשיך במסלולנו הנוכחי,‬
‫ההרס שאפיין את תקופת החיים שלי‬
‫יהיה זעיר לעומת ההרס שיגיע בתקופה הבאה.‬
‫- 2020‬ ‫אוכלוסיית העולם: 7.8 מיליארד -‬
‫- פחמן באטמוספירה: 415 חלקים למיליון -‬
‫- טבע פראי שנותר: 35 אחוזים -‬
‫המדע צופה שאילו נולדתי היום,‬
‫הייתי עד לדברים הבאים:‬
‫- שנות ה-30 של המאה ה-21 -‬
‫יער הגשם באמזונס,‬
‫נכרת עד שהוא אינו יכול לייצר מספיק לחות,‬
‫מתדרדר לכדי ערבה יבשה,‬
‫מביא לאובדן מינים קטסטרופלי,‬
‫ומשנה את מחזור המים העולמי.‬
‫במקביל,‬
‫הקוטב הופך נטול קרח בקיץ.‬
‫ללא כיפת הקרח הלבן,‬
‫כמות פחותה מהאנרגיה של השמש‬ ‫משתקפת בחזרה לחלל,‬
‫ומהירות ההתחממות הגלובלית עולה.‬
‫- שנות ה-40 של המאה ה-21 -‬
‫בכל רחבי הצפון‬
‫קרקעות קפואות מפשירות,‬
‫משחררות מתאן,‬
‫גז חממה חזק פי כמה מפחמן דו חמצני,‬
‫שמאיץ את קצב שינוי האקלים באופן דרמטי.‬
‫- שנות ה-50 של המאה ה-21 -‬
‫ככל שהאוקיינוס ממשיך להתחמם‬ ‫והופך לחומצי יותר,‬
‫שוניות אלמוגים ברחבי העולם מתות.‬
‫אוכלוסיית הדגים מתרסקת.‬
‫- שנות ה-80 של המאה ה-21 -‬
‫ייצור המזון העולמי נכנס למשבר‬
‫כשהאדמה סובלת משימוש יתר.‬
‫החרקים המאביקים נעלמים,‬
‫ומזג האוויר הופך לבלתי צפוי יותר ויותר.‬
‫- העשור הראשון של המאה ה-22 -‬
‫הכוכב שלנו הופך חם יותר‬ ‫בארבע מעלות צלזיוס.‬
‫חלקים גדולים מכדור הארץ‬ ‫אינם ראויים למגורים.‬
‫מיליוני אנשים הופכים לחסרי בית.‬
‫אירוע הכחדה המונית שישי...‬
‫נמצא בעיצומו.‬
‫זו סדרה של דלתות חד-כיווניות,‬
‫שגורמות לשינוי בלתי הפיך.‬
‫במשך תקופת החיים הבאה‬
‫הביטחון והיציבות של ההולוקן,‬
‫גן העדן שלנו,‬
‫יאבדו.‬
‫- ועידת שינוי האקלים של האו"ם, 2018 -‬
‫כרגע,‬
‫לפנינו אסון מעשה ידי אדם,‬
‫בקנה מידה עולמי.‬
‫האיום הגדול ביותר עלינו מזה אלפי שנים.‬
‫אם לא נפעל,‬
‫קריסת התרבויות שלנו...‬
‫והכחדת חלק גדול מעולם הטבע...‬
‫נראים באופק.‬
‫אבל ככל שנתעלם מזה,‬
‫כך יהיה יותר קשה לעשות משהו בנוגע לזה.‬
‫ויכולת לפרוש בשמחה.‬
‫אבל עכשיו אתה רוצה‬
‫להסביר לנו באיזו סכנה‬
‫אנחנו נמצאים.‬
‫ובמובן מסוים, אני...‬
‫הלוואי שלא הייתי מעורב במאבק הזה.‬
‫כי הלוואי שהמאבק לא היה קיים או הכרחי.‬
‫אבל היה לי מזל בלתי ייאמן,‬
‫ובהחלט הייתי מרגיש מאוד אשם,‬
‫אם הייתי רואה מה הבעיות,‬
‫ומחליט להתעלם מהם.‬
‫- דאבוס, 2019 -‬
‫הטיפוס מעל הגופים הדחוסים‬ ‫היא הדרך היחידה לחצות את ההמון.‬
‫אלה שמתחת עלולים להימחץ למוות.‬
‫אנחנו מתמודדים עם לא פחות‬ ‫מאשר התמוטטות עולם החי,‬
‫הדבר שהוליד את התרבות שלנו,‬
‫הדבר שאנחנו סומכים עליו‬ ‫בכל מרכיב בחיים שאנחנו מנהלים.‬
‫אף אחד לא רוצה שזה יקרה.‬
‫אף אחד מאיתנו לא יכול להרשות לעצמו‬ ‫שזה יקרה.‬
‫אז מה נעשה?‬
‫זה די פשוט.‬
‫זה היה מתחת לאף שלנו כל הזמן.‬
‫כדי להחזיר את היציבות לכוכב שלנו,‬
‫עלינו לשקם את המגוון הביולוגי שלו,‬
‫בדיוק את מה שהרסנו.‬
‫זו הדרך היחידה לצאת מהמשבר הזה שיצרנו.‬
‫עלינו להחזיר את הטבע הפראי לעולם.‬
‫להחזיר את הטבע הפראי לעולם‬ ‫זה עניין פשוט יותר משנדמה לכם,‬
‫והשינויים שאנו מוכרחים לעשות רק יועילו לנו‬
‫ולדורות הבאים.‬
‫בעוד 100 שנה,‬
‫הכוכב שלנו יכול להיות מקום פראי שוב,‬
‫ואני אספר לכם איך.‬
‫כל מין אחר בכדור הארץ‬ ‫מגיע לאוכלוסייה מרבית‬
‫כעבור זמן מה.‬
‫האוכלוסייה שאותה אפשר לקיים‬
‫באמצעות משאבי הטבע הזמינים.‬
‫בלי שום דבר שיגביל אותנו,‬
‫האוכלוסייה שלנו‬ ‫גדלה באופן דרמטי במהלך חיי.‬
‫לפי התחזיות הנוכחיות,‬
‫יהיו 11 מיליארד בני אדם בכדור הארץ‬ ‫עד 2100.‬
‫אבל אפשר להאט, ואפילו לעצור,‬ ‫את גידול האוכלוסייה‬
‫הרבה לפני שהיא תגיע לכמות הזו.‬
‫רמת החיים ביפן טיפסה במהירות‬ ‫במחצית השנייה של המאה ה-20.‬
‫ככל שהבריאות והחינוך השתפרו,‬
‫כך גדלו הציפיות וההזדמנויות של האנשים,‬
‫ושיעור הילודה ירד.‬
‫ב-1950, לרוב המשפחות ביפן‬ ‫היו שלושה ילדים או יותר.‬
‫ב-1975, הממוצע היה שני ילדים.‬
‫התוצאה היא שהאוכלוסייה התייצבה עכשיו‬
‫וכמעט לא השתנתה מאז שנת 2000.‬
‫יש סימנים שזה התחיל לקרות ברחבי העולם.‬
‫כשמדינות מתפתחות בכל מקום,‬
‫אנשים בוחרים להביא פחות ילדים.‬
‫מספר הילדים שנולדים ברחבי העולם בכל שנה‬
‫עומד להגיע לאיזון.‬
‫סיבה עיקרית לכך שהאוכלוסייה עדיין גדלה‬
‫היא שרבים מאיתנו חיים יותר.‬
‫בשלב מסוים בעתיד‬
‫האוכלוסייה האנושית תגיע לשיא בפעם הראשונה.‬
‫ככל שזה יקרה מהר יותר,‬
‫כך יהיה קל לנו יותר לעשות את כל השאר.‬
‫בכך שנעבוד קשה כדי להוציא אנשים מעוני,‬
‫לתת לכולם גישה לטיפול רפואי,‬
‫ולאפשר לבנות, במיוחד,‬
‫להישאר בבית הספר כמה שיותר זמן,‬
‫נוכל להגיע לשיא מוקדם יותר‬ ‫ובכמות נמוכה יותר.‬
‫למה שלא נרצה לעשות את הדברים האלה?‬
‫לתת לאנשים הזדמנות גדולה יותר בחיים‬
‫זה מה שהיינו רוצים לעשות בכל מקרה.‬
‫החוכמה היא להעלות את רמת החיים ברחבי העולם‬
‫מבלי להגדיל את ההשפעה שלנו על העולם הזה.‬
‫זה אולי נשמע בלתי אפשרי,‬
‫אבל בהחלט יש דרכים לעשות את זה.‬
‫עולם החי פועל למעשה על אנרגיה סולארית.‬
‫צמחי כדור הארץ מקבלים‬
‫שלושה טריליון קוט"ש של אנרגיה סולארית‬ ‫בכל יום.‬
‫זה כמעט פי 20 מהאנרגיה שאנחנו צריכים,‬
‫מאור השמש בלבד.‬
‫תארו לעצמכם שנפסיק להשתמש בדלקי מאובנים‬
‫ונפעיל את העולם שלנו‬ ‫באמצעות האנרגיות הנצחיות של הטבע:‬
‫אור השמש, הרוח, המים, ואנרגיה גיאותרמית.‬
‫בתחילת המאה,‬
‫מרוקו הסתמכה על נפט וגז מיובאים‬
‫שסיפקו כמעט את כל האנרגיה שלה.‬
‫כיום היא מייצרת בעצמה 40 אחוז מהצרכים שלה,‬
‫על ידי רשת תחנות כוח‬ ‫שפועלות על אנרגיה מתחדשת,‬
‫כולל החווה הסולארית הגדולה בעולם.‬
‫עקב מקומה על שפת הסהרה,‬
‫והכבלים שמחברים אותה ישירות לדרום אירופה,‬
‫מרוקו עשויה‬ ‫להיות יצואנית של אנרגיה סולארית עד 2050.‬
‫בתוך 20 שנה‬
‫אנרגיות מתחדשות צפויות‬ ‫להיות מקור הכוח העיקרי בעולם.‬
‫אבל אנחנו יכולים להפוך אותן למקור היחיד.‬
‫זה מטורף שהבנקים והפנסיות שלנו‬ ‫משקיעים בדלק מאובנים,‬
‫כשאלה בדיוק הדברים‬
‫שמסכנים את העתיד שאנחנו חוסכים לו.‬
‫עתיד של אנרגיה מתחדשת יהיה מלא בהטבות.‬
‫בכל מקום אנרגיה תהיה זולה יותר,‬
‫הערים שלנו יהיו נקיות ושקטות יותר,‬
‫ואנרגיה מתחדשת לעולם לא תיגמר.‬
‫עולם החי לא יכול לפעול ללא אוקיינוס בריא,‬
‫וגם אנחנו לא.‬
‫האוקיינוס הוא בעל ברית קריטי‬
‫במאבק שלנו להפחתת הפחמן באטמוספירה.‬
‫ככל שהוא מגוון יותר,‬
‫כך הוא עושה זאת ביעילות רבה יותר.‬
‫וכמובן, האוקיינוס חשוב לכולנו‬
‫כמקור מזון.‬
‫דיג הוא הקציר הפראי הגדול בעולם,‬
‫ואם נבצע אותו נכון,‬
‫הוא יוכל להמשיך,‬
‫כי ישנו כאן מצב שבו כולם יכולים להרוויח.‬
‫ככל שהסביבה הימית בריאה יותר,‬
‫כך ישנם יותר דגים,‬
‫וכך יהיו יותר למאכל.‬
‫פלאו היא מדינת איים באוקיינוס השקט,‬
‫שמסתמכת על שוניות האלמוגים שלה‬ ‫לדגים ותיירות.‬
‫כשמלאי הדגים התחיל להצטמצם,‬
‫תושבי פלאו הגיבו‬
‫בהגבלת הדיג‬
‫ואיסור מוחלט על דיג באזורים רבים.‬
‫אוכלוסיות הדגים המוגנים‬ ‫הפכו במהרה לבריאות כל כך,‬
‫עד שהן עברו גם לאזורים המותרים לדיג.‬
‫כתוצאה מכך,‬
‫אזורי האיסור על הדיג‬ ‫הגדילו את השלל של הדייגים המקומיים,‬
‫ובמקביל אפשרו לשוניות להתאושש.‬
‫תארו לעצמכם שהיינו מחויבים‬ ‫לגישה דומה ברחבי העולם.‬
‫לפי ההערכות,‬ ‫אזורי איסור דיג בשליש מחופי הים שלנו‬
‫יספיקו כדי לספק לנו את כל הדגים‬ ‫שנזדקק להם אי פעם.‬
‫במים בינלאומיים‬
‫האו"ם מנסה‬ ‫ליצור את אזור איסור הדיג הגדול מכולם.‬
‫בהחלטה אחת,‬
‫זה יהפוך את האוקיינוס הפתוח‬
‫ממקום שסובל מידי ציי דיג מסובסדים‬
‫לכדי אזור טבע בראשיתי שיעזור לכולנו‬ ‫במאמצינו להילחם בשינוי האקלים.‬
‫שמורת הטבע הגדולה ביותר בעולם.‬
‫כשזה נוגע ליבשה,‬
‫עלינו לצמצם באופן קיצוני‬ ‫את השטח שבו אנו משתמשים לחקלאות‬
‫כדי שנוכל לפנות מקום לחזרתו של הטבע הפראי‬
‫והדרך המהירה והיעילה ביותר לעשות את זה‬
‫היא לשנות את התפריט שלנו.‬
‫טורפים גדולים הם נדירים בטבע‬
‫כי צריך הרבה טרף כדי לספק כל אחד מהם.‬
‫על כל טורף אחד בסרנגטי‬
‫יש יותר מ-100 קורבנות טרף.‬
‫בכל פעם שאנחנו בוחרים חתיכת בשר,‬
‫גם אנחנו דורשים שלא במתכוון‬
‫שטח עצום בגודלו.‬
‫הכוכב לא יכול ‬ ‫לקיים מיליארדי אוכלי בשר גדולים.‬
‫פשוט אין מספיק מקום.‬
‫אם לכולנו היה תפריט שרובו צמחוני,‬
‫היינו צריכים רק חצי מהאדמה‬ ‫שאנחנו משתמשים בה כרגע.‬
‫ובגלל שנהיה אז מסורים לגידול צמחים,‬
‫נוכל להגדיל את היבול של האדמה הזאת‬ ‫באופן משמעותי.‬
‫הולנד היא אחת המדינות‬ ‫בעלות צפיפות האוכלוסין הגבוהה בעולם.‬
‫היא מלאה בחוות משפחתיות קטנות‬
‫ללא מקום להתרחבות.‬
‫אז חקלאים הולנדים הפכו למומחים‬ ‫בהפקת המרב מכל דונם.‬
‫יותר ויותר, הם עושים זאת באופן בר-קיימא,‬
‫מגדילים את היבול פי עשרה בשני דורות‬
‫ובמקביל משתמשים בפחות מים,‬
‫פחות חומרי הדברה, פחות דשן,‬
‫ופולטים פחות פחמן.‬
‫למרות גודלה,‬
‫הולנד היא כיום‬ ‫יצואנית המזון השנייה בגודלה בעולם.‬
‫זה בהחלט אפשרי עבורנו ליישם‬ ‫פתרונות בטכנולוגיה פשוטה ומשוכללת‬
‫כדי לייצר הרבה יותר מזון מפחות אדמה.‬
‫נוכל להתחיל לייצר מזון בחללים חדשים.‬
‫בחללים סגורים בתוך ערים.‬
‫אפילו במקומות שבהם אין אדמה כלל.‬
‫ככל שנשפר את הגישה שלנו לחקלאות,‬
‫כך נתחיל להפוך את תהליך ההשתלטות על הקרקע‬
‫שאותו אנחנו מבצעים‬ ‫מאז שהתחלנו להיות חקלאים,‬
‫וזה חיוני כי יש לנו צורך דחוף‬ ‫בכל האדמה הפנויה הזו.‬
‫יערות הם מרכיב בסיסי בהתאוששות הכוכב שלנו.‬
‫הם הטכנולוגיה הטובה ביותר בטבע‬ ‫לצריכת פחמן,‬
‫והם מרכזים של מגוון ביולוגי.‬
‫שוב, שני המאפיינים פועלים יחד.‬
‫ככל שהיערות פראיים ומגוונים יותר,‬
‫כך הם יעילים יותר בספיגת פחמן מהאטמוספירה.‬
‫עלינו לעצור מיד את כריתת היערות בכל מקום,‬
‫ולגדל יבולים כמו דקלי שמן וסויה‬
‫רק על אדמות שבוראו מזמן.‬
‫בכל זאת, יש הרבה כאלה.‬
‫אבל אנחנו יכולים לעשות יותר מזה.‬
‫לפני 100 שנה, יותר משלושה רבעים‬ ‫מקוסטה ריקה היו מכוסים יער.‬
‫עד שנות ה-80,‬ ‫כריתת עצים לא מבוקרת צמצמה זאת לרבע.‬
‫הממשלה החליטה לפעול,‬
‫והציעה מענקים לבעלי אדמות‬ ‫שישתלו מחדש עצים מקומיים.‬
‫בתוך 25 שנים בלבד חזר היער‬
‫לכסות מחצית מקוסטה ריקה.‬
‫תארו לעצמכם שנשיג את זה בקנה מידה עולמי.‬
‫שיבתם של העצים תספוג‬
‫עד שני שלישים מפליטות הפחמן‬
‫שהוזרמו לאטמוספירה‬ ‫על ידי הפעילות שלנו עד כה.‬
‫בכל הדברים האלה‬
‫יש עיקרון אחד מכריע.‬
‫הטבע הוא בעל בריתנו הגדול ביותר‬
‫וההשראה הגדולה ביותר שלנו.‬
‫אנחנו פשוט צריכים לעשות מה שהטבע תמיד עשה.‬
‫הוא הבין את סוד החיים מזמן.‬
‫בעולם הזה‬
‫מין יכול לשגשג רק...‬
‫כשכל השאר סביבו משגשג גם כן.‬
‫נוכל לפתור את הבעיות שעומדות בפנינו עכשיו‬
‫על ידי אימוץ המציאות הזו.‬
‫אם נדאג לטבע,‬
‫הטבע ידאג לנו.‬
‫הגיע הזמן שהמין שלנו‬
‫יפסיק לגדול ללא היכר,‬
‫כדי ליצור חיים בכוכב שלנו‬
‫שנמצאים באיזון עם הטבע,‬
‫כדי להתחיל לשגשג.‬
‫כשחושבים על זה,‬
‫אנחנו מסיימים מסע.‬
‫לפני 10,000 שנה, כציידים-לקטים,‬
‫חיינו חיים בני-קיימא,‬ ‫כי זו הייתה האפשרות היחידה.‬
‫שנים לאחר מכן,‬
‫זו שוב האפשרות היחידה.‬
‫אנחנו צריכים לגלות מחדש...‬
‫איך להיות בני-קיימא,‬
‫להפסיק לחיות בנפרד מהטבע‬
‫ולהפוך לחלק מהטבע שוב.‬
‫הלילה יש לנו תוכנית שונה בשבילכם.‬
‫אם נוכל לשנות את הדרך‬ ‫שבה אנו חיים בכדור הארץ,‬
‫עתיד אלטרנטיבי יתגלה באופק.‬
‫בעתיד הזה‬
‫אנחנו מגלים דרכים ליהנות מהאדמה שלנו‬
‫שעוזרות לטבע הפראי במקום להפריע לו...‬
‫דרכים לדוג בימים שלנו‬ ‫שמאפשרות להם להתאושש במהירות...‬
‫ודרכים לכרות את היערות שלנו‬ ‫באופן בר-קיימא.‬
‫סוף סוף נלמד איך לעבוד עם הטבע,‬
‫ולא נגדו.‬
‫בסופו של דבר,‬
‫אחרי שכל חיי חקרתי את עולם החי,‬
‫אני בטוח בדבר אחד.‬
‫לא מדובר בהצלת הכוכב שלנו.‬
‫העניין הוא להציל את עצמנו.‬
‫האמת היא שאיתנו או בלעדינו,‬
‫עולם הטבע ייבנה מחדש.‬
‫ב-30 השנים שחלפו מאז פינוי צ'רנוביל,‬
‫הטבע הפראי תבע לעצמו בחזרה את השטח.‬
‫היום, היער השתלט על העיר.‬
‫זה מקום מקלט לחיות בר‬ ‫שנדיר מאוד למצוא במקומות אחרים...‬
‫ועדות רבת-עוצמה‬ ‫לכך שלא משנה כמה חמורות הטעויות שלנו,‬
‫הטבע יתגבר עליהן, בסופו של דבר.‬
‫עולם החי יחזיק מעמד.‬
‫אנחנו, בני האדם,‬ ‫לא יכולים להניח את אותו הדבר.‬
‫הגענו לכאן כי אנחנו היצורים החכמים ביותר‬
‫שחיו אי פעם.‬
‫אבל כדי להמשיך,‬
‫אנחנו זקוקים ליותר מאינטליגנציה.‬
‫אנחנו זקוקים...‬
‫לתבונה.‬
‫יש הרבה הבדלים‬
‫בין בני האדם לשאר המינים בכדור הארץ,‬
‫אבל הבדל אחד שבא לידי ביטוי‬
‫הוא שרק אנחנו מסוגלים לדמיין את העתיד.‬
‫לי, ואולי גם לכם,‬ ‫היה חשש מהעתיד הזה במשך זמן רב,‬
‫אבל עכשיו נהיה ברור שלא הכול אבוד מראש.‬
‫יש לנו הזדמנות לתקן,‬
‫להשלים את מסע ההתפתחות שלנו, ‬ ‫לצמצם את ההשפעה שלנו,‬
‫ולשוב ולהיות מין שנמצא באיזון עם הטבע.‬
‫כל מה שאנחנו צריכים זה הרצון לעשות זאת.‬
‫עכשיו יש לנו הזדמנות‬ ‫ליצור לעצמנו את הבית המושלם‬
‫ולשקם את העולם העשיר, הבריא והנהדר שירשנו.‬
‫תתארו לעצמכם את זה.‬
‫- ‬‫דייוויד אטנבורו מסר את עדותו בסרט זה. -‬
‫- מי עוד צריך לצפות בו? -‬
‫תרגום כתוביות: ניתאי גת‬